ରାଜା...,ରାଣୀ.., ରାଜକୁମାର..., ରାଜକୁମାରୀ...ଜହ୍ନ, ତାରା, ଆକାଶ, ନକ୍ଷତ୍ରଙ୍କ ଗହଣରେ ପିଲାଏ ବୁଲିଯାଉଛନ୍ତି ପରି ରାଇଜ ଭ୍ରମଣରେ ।
କେତେବେଳେ ଅଇମାର ଗପ ପେଡ଼ିରୁ ରାଜକୁମାର ବାହାରି ବୁଢ଼ି ଅସୁରୁଣୀର ଜୀବନକୁ ସାତତାଳ ପାଣିରେ ବୁଡ଼ି ମାରୁଛି ତ ଆଉ କେତେବେଳେ ତାରା କାହୁଛି ତାରାଙ୍କ କାହାଣୀ ।
ପୁଣି କେତେବେଳେ ବିଜ୍ଞାନର ରଙ୍ଗ ରୂପ କାହାଣୀରେ ଭାସି ଆସୁଛି ତ ଆଉ କେତେବେଳେ ନିଉଟନଙ୍କ କଥା ।
ଏବେ ଟ୍ରେଣ୍ଡରେ ଷ୍ଟୋରୀ ଟାଇମ୍ । କରୋନା ପାଇଁ କୁନି କୁନି ପିଲାମାନେ ଘରୁ ବାହାରି ପାରୁନଥିବା ବେଳେ ସେମାନଙ୍କ ମନୋରଞ୍ଜନ ପାଇଁ ବିଭିନ୍ନ ସ୍ୱେଚ୍ଛାସେବୀ ସଙ୍ଗଠନ, ସରକାର, କାହାଣୀକାର ମିଶି ଆରମ୍ଭ କରିଛନ୍ତି ଷ୍ଟୋରୀ ଟାଇମ୍ ସେସନ୍ ।
ଖ୍ୟାତନାମା କାହାଣୀକାର ନିଲେଶ ମିଶ୍ରାଙ୍କଠାରୁ ଆରମ୍ଭ କରି ଦୀପା ଖେରମା ଯାଏଁ ପୁଣି ଓଡ଼ିଶାରେ ପ୍ରାଚୀ ତାରାଙ୍କଠାରୁ ଆରମ୍ଭ କରି ସବିତା ପଟ୍ଟନାୟକ ଯାଏଁ ସମସ୍ତେ ଏବେ ପିଲାଙ୍କ ପାଇଁ ଆରମ୍ଭ କରିଛନ୍ତି ଷ୍ଟୋରୀ ଟାଇମ୍ ।
କାହାଣୀରେ ବୈଜ୍ଞାନିକ ଅନୁଚିନ୍ତାଃ
କରୋନା ଯୋଗୁଁ ଘରୁ ବାହାରିବା ମୁସ୍କିଲ ହୋଇପଡ଼ିଥିବା ବେଳେ କୁନି କୁନି ପିଲାମାନଙ୍କ ମନୋରଞ୍ଜନ ପାଇଁ ଏବେ ସରକାରୀ ସ୍କୁଲରେ ଆରମ୍ଭ ହୋଇଛି ଷ୍ଟୋରୀ ଟାଇମ୍ ସେସନ୍ ।
ଆଇବିଏମ୍ ଓ କ୍ୱେଷ୍ଟ ଆଲାଏନ୍ସ ପକ୍ଷରୁ ରାଜ୍ୟର କିଛି ସ୍କୁଲରେ ଆରମ୍ଭ ହୋଇଥିବା 'ଷ୍ଟେମ୍ ଫର୍ ଗାର୍ଲସ୍' କାର୍ଯ୍ୟକ୍ରମ ଦ୍ୱାରା ପିଲାମାନଙ୍କୁ ଏହି ବିଷୟକୁ ପଢ଼ାଯାଉଛି । ତେବେ ଚିରାଚରିତ ଆଇ ମା' କାହାଣୀଠାରୁ ଭିନ୍ନ ରହୁଛି ଏହି କାର୍ଯ୍ୟକ୍ରମ ।
ଯେଉଁଠାରେ ପିଲାମାନଙ୍କୁ ବିଭିନ୍ନ୍ନ ବିଷୟ ପାଇଁ ଭିନ୍ନ ଭିନ୍ନ କାହାଣୀ କୁହାଯାଉଛି । ତେବେ ଏସବୁ କାହାଣୀ କହିବାର ମୂଳ ଲକ୍ଷ୍ୟ ହେଉଛି ପିଲାମାନଙ୍କ ଚିନ୍ତା ଓ ସ୍ୱପ୍ନ ଦେଖିବାର ଶକ୍ତିକୁ ବିକାଶ କରାଇବା ସହ ସେମାନଙ୍କ ଭିତରେ ବୈଜ୍ଞାନିକ ଚିନ୍ତାଧାରାକୁ ଉଦ୍ରେକ କରିବା ।
ସେଥିପାଇଁ ଭିନ୍ନ ଭାବେ କାହାଣୀ ସବୁକୁ ପ୍ରସ୍ତୁତ କରାଯାଇ ତାକୁ ଫେସିଲିଟେରରମାନଙ୍କ ଜରିଆରେ ପିଲାଙ୍କ ପାଖରେ ପହଞ୍ଚାଇବାର ପ୍ରୟାସ କରାଯାଉଛି ।
ମୁଁ କିଏ, ମୋର ପରିଚୟ କ'ଣ, ମୋର ଇଚ୍ଛା, ମୋର ଆଗ୍ରହ, ଯୋଗାଯୋଗ ଭଳି ବିଭିନ୍ନ ବିଷୟକୁ ନେଇ ପିଲାମାନଙ୍କ ମନରେ ଏକ ଛାପ ସୃଷ୍ଟି କରିବା ପାଇଁ ଏହିସବୁ କାହାଣୀ ପ୍ରସ୍ତୁତ କରାଯାଇଛି ।
ଯାହାକି ସପ୍ତାହର ଗୋଟିଏ ଦିନରେ ପିଲାଙ୍କ ସହ କରାଯାଉଛି । କାହାଣୀ କହି ସାରିବା ପରେ ପିଲାଙ୍କୁ ସଂପୃକ୍ତ ବିଷୟ ସମ୍ପର୍କରେ ଅବଧାରଣା ଦିଆଯିବା ସହ ସେମାନଙ୍କର ବୈଜ୍ଞାନିକ ଅନୁଚିନ୍ତାକୁ ପରଖିବାକୁ ପ୍ରୟାସ କରାଯାଉଛି ।
ପରବର୍ତ୍ତୀ ସମୟରେ ପିଲାମାନେ ଏସବୁ ବିଷୟକୁ ଭାବି ନିଜ ସହ ଘଟିଥିବା ବା ନିଜ ଚାରିପାଖରେ ଘଟିଥିବା କିଛି ଘଟଣାକୁ ନେଇ ଏହାର ଏକ କାର୍ଟୁନ ଚିତ୍ର ପ୍ରସ୍ତୁତ କରୁଛନ୍ତି ।
୫୦ ସପ୍ତାହରେ ୫୦ କାହାଣୀଃ
କୁନି କୁନି ପିଲାଙ୍କୁ ସ୍ୱପ୍ନ ରାଇଜରେ ବୁଲାଇବା ପାଇଁ ଓ ନୈତିକ ଶିକ୍ଷା ଦେବା ପାଇଁ ସ୍ୱେଚ୍ଛାସେବୀ ସଙ୍ଗଠନ ବକୁଲ୍ ଫାଉଣ୍ଡେସନ୍ ତରଫରୁ ବି ଆରମ୍ଭ ହୋଇଛି ଷ୍ଟୋରୀ ଟାଇମ୍ ସେସନ୍ ।
ଯେଉଁଥିରେ ଡିଜିଟାଲ୍ ସ୍କ୍ରିନ୍ ମାଧ୍ୟମରେ ବକୁଲ୍ ନିଜର ଲାଇବ୍ରେରୀକୁ ପିଲାଙ୍କ ପାଖରେ ପହଞ୍ଚିବାର ପ୍ରୟାସ କରାଯାଇଛି । ସବୁବେଳେ ଷ୍ଟୋରୀ ଟେଲିଂକୁ ପ୍ରାଧାନ୍ୟ ଦେଉଥିବା ବକୁଲ୍ ଏଣିକି ସପ୍ତାହର ସବୁ ଶନିବାର ରାତି ୯ଟାରେ ପିଲାଙ୍କ ପାଖରେ ପହଞ୍ଚିଛି ।
ଫେସବୁକ୍, ଟ୍ୱିଟର, ୟୁଟୁ୍ୟବ୍ ଭଳି ଅନଲାଇନ୍ ପ୍ଲାଟଫର୍ମ ମାଧ୍ୟମରେ ପିଲାଙ୍କୁ ଗପ କହୁଛି । ଏଥିପାଇଁ ସାରା ଦେଶର କାହାଣୀକାରମାନେ ଏହି କାର୍ଯ୍ୟକ୍ରମ ସହ ଯୋଡ଼ି ହୋଇଛନ୍ତି ।
ମିଳିଥିବା ସୂଚନା ଅନୁସାରେ ବକୁଲ୍ ଦ୍ୱାରା ଆରମ୍ଭ ହୋଇଥିବା ଏହି କାର୍ଯ୍ୟକ୍ରମ ଆସନ୍ତା ୫୦ ସପ୍ତାହ ଯାଏଁ ଚାଲିବ ।
ଯେଉଁଥିରେ ୫୦ଟି ଦେଶର ୫୦ କାହାଣୀକାର ନିଜ ନିଜ ସ୍ଥାନରେ ରହି ପିଲାଙ୍କୁ ଡିଜିଟାଲି ଗପ କହୁଛନ୍ତି ।
ଏହି କାର୍ଯ୍ୟକ୍ରମ ଇଂରାଜୀରେ ଚାଲୁଥିଲେ ବି ଏହାର ଶବ୍ଦ ସଂଯୋଜନା ଏତେ ସରଳ ଓ ସହଜ ରହୁଛି ଯେ କୁନି କୁନି ପିଲାମାନେ ଏହାକୁ ସହଜରେ ବୁଝି ପାରିବେ ।
ଯାହାକି ଭର୍ଚ୍ଚୁଆଲି ଲୋକଙ୍କୁ ଗୋଟିଏ ଛାତ ତଳେ ଯୋଡ଼ିବା ସହ ସାଂସ୍କୃତିକ ଆଦାନ ପ୍ରଦାନ କ୍ଷେତ୍ରରେ ସାହାଯ୍ୟ କରିବ ବୋଲି ବକୁଲ୍ ଫାଉଣ୍ଡେସନ୍ ମୁଖ୍ୟ ସୁଜିତ କହିଛନ୍ତି ।
ୟୁଟ୍ୟୁବରେ ଆଈମା କାହାଣୀଃ
କୁନି କୁନି ପିଲାମାନଙ୍କ ପାଇଁ ଏବେ ପ୍ରାଚୀ ତାରା ୟୁ-ଟୁ୍ୟବରେ ନେଇ ଆସିଛନ୍ତି ଆଈ ମା' କାହାଣୀ ।
ପୌରାଣିକ କାହାଣୀ ଦ୍ୱାରା ପିଲାମାନଙ୍କ ମଧ୍ୟରେ ଓଡ଼ିଆ ଭାଷା ପ୍ରତି ଭଲପାଇବା ସୃଷ୍ଟି କରିବା, ସଂସ୍କାର, ଚତୁରତା, ସମସ୍ୟା ସମାଧାନ ଭଳି କିଛି ଗୁଣକୁ ଭର୍ତ୍ତି କରିବା ଲକ୍ଷ୍ୟରେ ତାଙ୍କର ଏ ପ୍ରୟାସ ।
ଏହି କାର୍ଯ୍ୟକ୍ରମରେ ପ୍ରାଚୀ ନିଜେ ଆଈ ମା' ହୋଇ କାହାଣୀ କହୁଥିବାର ଦେଖିବାକୁ ମିଳିଛି । ଏହାଦ୍ୱାରା ପିଲାଙ୍କ କାଳ୍ପନିକ ଓ ରଚନାତ୍ମକ ବିଚାରାଧାରା ବୃଦ୍ଧି ପାଉଛି ବୋଲି ପ୍ରାଚୀ କହନ୍ତି ।
କେବଳ ଲକ୍ଡାଉନ୍ ପାଇଁ ନୁହେଁ ପ୍ରାଚୀ ଏହା ପୂର୍ବରୁ ଅଲଇଣ୍ଡିଆ ରେଡିଓ, ଦୂରଦର୍ଶନ, ହକି ଇଣ୍ଡିଆ ସମୟରେ ଭୁବନେଶ୍ୱରର ବିଭିନ୍ନ ପାର୍କରେ ପିଲାମାନଙ୍କ ପାଇଁ ଆୟୋଜିତ ଷ୍ଟୋରୀ ଟେଲିଂ କାର୍ଯ୍ୟକ୍ରମରେ ନିଜର ଯାଦୁ ଦେଖାଇ ସାରିଛନ୍ତି ।
ଏବେ ଲକଡାଉନ୍ ଥିବାରୁ ଓ ପ୍ରାଚୀ ନିଜେ ଆଇ ମା' ରୂପରେ ଆସି ପିଲାଙ୍କୁ କାହାଣୀ ଶୁଣାଉଥିବାରୁ ଏହାକୁ ଦର୍ଶକେ ବେଶ ପସନ୍ଦ କରିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
